Nr. L 232/18 De Europæiske Fællesskabers Tidende 19. 8. 87 (Retsakter hvis offentliggørelse ikke er obligatorisk) RÅDET RÅDETS AFGØRELSE af 13. august 1987 om indgåelse af aftalen i form af brevveksling om den fiskeriordning mellem Det Europæiske Økonomiske Fællesskab og Kongeriget Marokko, der skal gælde midlertidigt i perioden fra 1. august til 31. december 1987 (87/442/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Ovprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, særlig artikel 167, stk. 3, og artikel 354, stk. 3, under henvisning til forslag fra Kommissionen, og ud fra følgende betragtninger : Samarbejdsaftalen om Havfiskeri mellem Kongeriget Spanien og Kongeriget Marokko blev undertegnet og trådte i kraft den 1. august 1983 for en periode på fire år ; aftalen udløb den 31. juli 1987; i henhold til artikel 167, stk. 3, i tiltrædelsesakten vedtager Rådet inden udløbet af gyldighedsperioden for fiskeriaftaler, som Kongeriget Spanien har indgået med tredjelande, nødvendige foranstaltninger til videreførelse af de heri omhandlede fiskeriaktiviteter ; ved beslutning 86/641/EØF (!) blev Republikken Portugal bemyndiget til for perioden fra 4. januar 1987 til 3. januar 1988 at forlænge Aftalen om Havfiskeri indgået med Kongeriget Marokko; der bør fastsættes supplerende bestemmelser om iværksættelse af nævnte aftale ; indtil der indgås en fiskeriaftale mellem Det Europæiske Økonomiske Fællesskab og regeringen for Kongeriget Marokko, er de to delegationer for at undgå at afbryde EF-fartøjernes fiskeriaktiviteter i marokkanske farvande () EFT nr. L 376 af 31. 12. 1986, s. 112. blevet enige om en ordning, der skal gælde midlertidigt fra 1. august til 31. december 1987, og som giver mulighed for at opretholde de pågældende fartøjers fiske- riaktiviteter ; det er i Fællesskabets interesse at godkende aftalen — TRUFFET FØLGENDE AFGØRELSE : Artikel 1 Aftalen i form af brevveksling om den fiskeriordning mellem Det Europæiske Økonomiske Fællesskab og NKongeriget Marokko, der skal gælde midlertidigt i perioden fra i. august til 31. december 1987, godkendes herved på Fællesskabets vegne. Teksten til aftalen er knyttet til denne afgørelse. Artikel 2 Denne afgørelse finder anvendelse fra den 1. august 1987. Udfærdiget i Bruxelles, den 13. august 1987. På Rådets vegne K. E. TYGESEN Formand